Bogen blev lørdag præsenteret på Rold Storkro. Og en række af bidragsyderne var selv tilstede ved præsentationen. Det er personer som er født og opvokset i Himmerland, der i bogen fortæller om hvordan det var at vokse op i de forskellige dele af Himmerland. Blandt de 19 bidragydere er bl.a. TV2 Nords egen journalist Mogens Jørgensen, tidligere borgmester i Rebild Kommune Anny Winther og auktionarius Trolle Henriksen. Det er Lions Club i Himmerland, der udgiver bogen for 19. gang. Overskuddet fra bøgerne går til humanitære formål. De 18 bøger før den seneste udgave har givet over to millioner kroner i overskud.

Opsummering:
Lions Club Himmerland udgav lørdag den 19. bog med titlen Barn af Himmerland. Bøgerne har gennem årene givet over to millioner kroner til gode formål.